* **Κοστιέρα Αμαλφιτάνα – Ρώμη 6 μέρες 07-12/07, 14-19/07, 21-26/07, 28/07 – 02/08, 04-09/08, 11-16/08, 18-23/08, 25-30/08, 01-06/09. Αεροπορικώς**

**1η Μέρα | Θεσσαλονίκη – Ρώμη – Νάπολη.**

Συγκέντρωση νωρίς το πρωί στο αεροδρόμιο Μακεδονία για την απευθείας πτήση μας για Ρώμη. Άφιξη, επιβίβαση στο λεωφορείο και άμεση αναχώρηση για την Νάπολη. Άφιξη και ξεκινάμε την ξενάγηση μας στην πόλη. Το παλάτσο Ρεάλε, το Τεάτρο Σαν Κάρλο, η καλύτερη Όπερα στην Ιταλία μετά του Μιλάνο, το Πάνθεον, η Γκαλέρια Ουμπέρτο, το παλιό και το νέο Κάστρο, και βέβαια η παραλία Σάντα Λουτσία, είναι κάποια από τα αξιοθέατα της πόλης που θα δούμε. Ακολουθεί ξενάγηση της πόλης κατά την οποία Θα δούμε την γραφική παραλία της, το παλάτι, την Σάντα Λουτσία με το κάστρο της, την περίφημη Σάντα Κιάρα και επίσης όποιος επιθυμεί μπορεί να επισκεφτεί και το περίφημο αρχαιολογικό μουσείο της Νάπολη. Από τα κορυφαία Ευρωπαϊκά Μουσεία με εκθέματα όπως το ψηφιδωτό του Μεγ. Αλεξάνδρου και οι νωπογραφίες από τη «Βίλα μυστηρίων της Πομπηίας». Στο μουσείο εκτίθενται απίστευτης αξίας ελληνικά και ρωμαϊκά Ευρήματα από την Μεγάλη Ελλάδα και εν γένει από τον Μεσογειακό χώρο. Στη συνέχεια θα αναχωρήσουμε για το ξενοδοχείο μας. Τακτοποίηση στα δωμάτια.

**2η Μέρα | Νάπολη –Κάπρι.**

Πρωινό στο ξενοδοχείο και στη συνέχεια μεταφορά στο λιμάνι για να πάρουμε το ταχύπλοο για το μαγευτικό νησί Κάπρι, που με τις ρωμαϊκές επαύλεις, τα αγάλματα, τα λουτρά, τις εκκλησίες, τις κρεμαστές σκάλες που καταλήγουν στη θάλασσα μέσα σε μια οργιώδη και πολύχρωμη μεσογειακή βλάστηση, θυμίζει σκηνικό άλλης εποχής. Ελεύθερος χρόνος. Στη συνέχεια επίσκεψη στο Αντικάπρι και επιστροφή αργά το απόγευμα στη Νάπολη. Το βράδυ ελεύθερος χρόνος στο ιστορικό κέντρο.

**3η Μέρα | Νάπολη – Κρουαζιέρα Αμάλφι / Ποζιτάνο.**

Πρωινό και στη συνέχεια, αναχώρηση για το Σαλέρνο όπου θα πάρουμε το ταχύπλοο για την κρουαζιέρα μας στο Τυρρηνικό Πέλαγος. Πρώτη μας στάση το Αμάλφι, χτισμένο στον μυχό του ομώνυμου κόλπου στην Κοστιέρα Αμαλφιτάνα, μία από τις πλέον συγκλονιστικές ακτές της Ευρώπης. Στην περιπατητική μας περιήγηση θα δούμε τα αρχοντικά σπίτια και τον Καθεδρικό Ναό του Αγίου Ανδρέα με βυζαντινά, αραβικά και γοτθικά αρχιτεκτονικά στοιχεία. Ελεύθερος χρόνος και έπειτα θα επισκεφτούμε το γραφικό Ποζιτάνο, ένας οικισμός-βεράντα στο απέραντο γαλάζιο. Χρόνος ελεύθερος για να περπατήσουμε στα στενά καλντερίμια του. Στη συνέχεια θα επιστρέψουμε στη Νάπολη.

**4η Μέρα | Νάπολη – Πομπηία – Ρώμη.**

Πρωινό και στη συνέχεια συνεχίζουμε για τον αρχαιολογικό χώρο της Πομπηίας που έχει ανακηρυχθεί από την UNESCO ως Μνημείο Παγκόσμιας Πολιτιστικής Κληρονομιάς. Στην ξενάγηση που ακολουθεί θα δούμε μεταξύ άλλων την Πόρτα Μαρίνα, την αρχαία αγορά, το θέατρο, τους ναούς του Δία και του Απόλλωνα, τα λουτρά, τις πολυτελείς επαύλεις με τις περίφημες τοιχογραφίες (1ος αι. π.Χ.), που μας παρέχουν μια ολοκληρωμένη εικόνα της ζωγραφικής του αρχαίου κόσμου. Στη συνέχεια θα αναχωρήσουμε για την Ρώμη. Άφιξη και τακτοποίηση στα δωμάτια μας.

**5η Μέρα | Ρώμη – Ξενάγηση πόλης.**

Πρωινό και στη συνέχεια θα ακολουθήσει ξενάγηση στην πόλη. Διασχίζοντας την Αππία οδός θα δούμε τα πιο διάσημα Λουτρά (Θέρμες) του αυτοκράτορα Καρακάλλα που λειτουργούσαν πάνω από 300 χρόνια, πριν καταλήξουμε στο πιο αντιπροσωπευτικό κτίριο της ρωμαϊκής αυτοκρατορίας, το επιβλητικό Κολοσσαίο & την αψίδα του Μεγάλου Κωνσταντίνου. Στη συνέχεια, θα θαυμάσουμε τη ρωμαϊκή αγορά που ήταν η καρδιά της αρχαίας Ρώμης και το κέντρο εξουσίας της αυτοκρατορίας. Σήμερα, αποτελεί έναν από τους σπουδαιότερους αρχαιολογικούς χώρους της Ευρώπης. Στην PiazzaVenezia θα σας εντυπωσιάσει το ογκώδες μνημείο αφιερωμένο στον VittorioEmanuele II, τον πρώτο βασιλιά της σύγχρονης ενωμένης Ιταλίας. Το μνημείο περιέχει τον Τάφο του Άγνωστου Στρατιώτη με την αιώνια φλόγα, χτισμένο κάτω από το άγαλμα της Ιταλίας μετά τον Α΄ Παγκόσμιο Πόλεμο. Βρίσκεται μπροστά από τον λόφο του Καπιτωλίου, τον πιο σημαντικό από τους επτά ιστορικούς λόφους που ήταν χτισμένη η αρχαία πόλη. Θα δούμε επίσης την πλατεία με τον Αιγυπτιακό Οβελίσκο του Ραμσή ΙΙ, το οποίο αρχικά βρισκόταν στο CircusMaximus. Στη συνέχεια αναχώρηση για τη διάσημη Φοντάνα Ντι Τρέβι όπου μπορούμε να ρίξουμε ένα νόμισμα κάνοντας μια ευχή, που κατά την παράδοση θα μας φέρει ξανά στη Ρώμη. Λίγο πιο πέρα βρίσκεται η διάσημη Πίατσα Ντι Σπάνια , που γίνονται οι περίφημες επιδείξεις μόδας. Ακολουθεί ένα από τα πιο όμορφα και γοητευτικά αξιοθέατα στη Ρώμη, το Πάνθεον , ένα παγανιστικό ναό μεγαλύτερο των 2000 ετών, αφιερωμένο σε όλους τους θεούς, τόσο καλοδιατηρημένο που θεωρείται ακόμα και σήμερα, ένα από τα πιο σημαντικά αρχιτεκτονικά κτήρια του Δυτικού κόσμου. Στη συνέχεια θα δούμε το Παλάτσο Μοντετσιτόριο ή αλλιώς το κοινοβούλιο της Ρώμης όπου βρίσκεται και η αυθεντική στήλη του Αδριανού. Έπειτα θα περάσουμε από την όμορφη και γοητευτική πλατεία Navona που είναι γεμάτη με εστιατόρια και υπαίθριους ζωγράφους. Αυτή ήταν η θέση των αθλητικών εκδηλώσεων κατά τον 1ο αιώνα μ.Χ. Στην πλατεία θα θαυμάσουμε τις τρεις Κρήνες με πιο εντυπωσιακή την περίφημη Κρήνη του Μπερνίνι, των τεσσάρων ποταμών με καθένα από τα αγάλματα να αντιπροσωπεύουν ένα ποτάμι από διαφορετική Ήπειρο. Για όσους το επιθυμούν σας προτείνουμε μια προαιρετική νυχτερινή περιήγηση στα φωταγωγημένα αξιοθέατα της Ρώμης, για να την δείτε όπως της αξίζει με φωτισμούς και χρώματα που θα σας μείνουν αξέχαστα. Θα διασχίσουμε τη ViaVeneto με τα φημισμένα καφέ και ξενοδοχεία, σύμβολο της dolce vita της Ιταλιας, την κρήνη του Τρίτωνα, θα ανέβουμε έναν από τους 7 μυθικούς λόφους, τον Κυρηνάλιο, όπου δεσπόζει το προεδρικό μέγαρο και στη συνέχεια θα κατευθυνθούμε στην PiazzaVenezia, το κέντρο της Ρώμης με το μοναδικά φωτισμένο μνημείο ενώσεως της Ιταλίας. Θα περάσουμε από το μεγαλύτερο ρωμαϊκό αμφιθέατρο, το φωταγωγημένο Κολοσσαίο και τέλος θα κάνουμε στάση στην περιοχή Trastevere, μια από τις πιο γραφικές και κοσμοπολίτικες γειτονιές της Ρώμης για ένα ποτό δίπλα στις όχθες του Τίβερη ποταμού.

**6η Μέρα | Ρώμη – Πτήση επιστροφής.**

Πρωινό και στη συνέχεια αναχώρηση για το αεροδρόμιο για την πτήση της επιστροφής.

|  |  |  |  |  |  |  |
| --- | --- | --- | --- | --- | --- | --- |
| **Κοστιέρα Αμαλφιτάνα - Ρώμη 6 μέρες** | | | | **Αναχωρήσεις: 07/07, 14/07, 21/07, 28/07, 04/08, 11/08, 18/08, 25/08, 01/09 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί** | **Επιβ. Μονόκλινου** | **Γενικές Πληροφορίες** |
| Νάπολη: Novotel Caserta Sud | 4\*sup | Πρωινό | Early booking τιμή: 520€ (Η τιμή ισχύει για τις πρώτες 10 θέσεις) Κανονική τιμή: 570€ | Early booking τιμή: 465€ (Η τιμή ισχύει για τις πρώτες 10 θέσεις) Κανονική τιμή: 515€ | 210€ | Πτήσεις με Aegean Airlines: Θεσσαλονίκη - Ρώμη: 07:10 - 07:55 Ρώμη - Θεσσαλονίκη: 11:50 - 14:30 |
| Ρώμη: Midas | 4\* | Πρωινό |
| **Στη τιμή περιλαμβάνονται:** Αεροπορικά με την Aegean Airlines. 1 αποσκευή 23 κιλών και 1 χειραποσκευή 8 κιλών. Πρωινό στον χώρο των ξενοδοχείων καθημερινά. Πέντε (5) διανυκτερεύσεις στα ξενοδοχεία που αναγράφονται αναλυτικά στον τιμοκατάλογο μας. Μετακινήσεις, ξεναγήσεις & εκδρομές με πολυτελή κλιματιζόμενα λεωφορεία, σύμφωνα με το παραπάνω πρόγραμμα. Έλληνας έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης. **Δεν περιλαμβάνονται:** Φόροι αεροδρομίων και επίναυλος καυσίμων: 165€ κατά άτομο. Δημοτικοί φόροι ξενοδοχείων: 25€ κατά άτομο. Check points: 25€ κατά άτομο. Προαιρετική κρουαζιέρα στο Κάπρι: 60€ κατά άτομο (minimum 20 άτομα). Προαιρετική κρουαζιέρα Αμάλφι - Ποζιτάνο: 50€ κατά άτομο (minimum 20 άτομα). Είσοδοι σε μουσεία, πάρκα. Ότι δεν αναφέρεται στο αναλυτικό μας πρόγραμμα. Αυτό δεν αναφέρεται στο πρόγραμμα. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. | | | | | | |
|